Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 616

2. A következő feladatok tartoznak a vezérigazgató hatáskörébe: 2.1. ellátja az Egyesület okiratainak letéteményesi feladatait és közvetítői szerepet tölt be az Egyesületbe való felvétel és csatlakozás, valamint az abból való kiválás eljárása során; 2.2. valamennyi tagország kormányát értesíti a kongresszus által hozott határozatokról; 2.3. valamennyi igazgatást értesíti a Postaforgalmi Tanács által elfogadott vagy felülvizsgált Szabályzatokról; 2.4. elkészíti az Egyesület éves költségvetésének tervezetét az Egyesület szükségleteivel még összeegyeztethető lehető legalacsonyabb szinten, és azt megfelelő időben megvizsgálásra az Igazgatási Tanács elé terjeszti; az Igazgatási Tanács jóváhagyása után a költségvetést közli a tagországokkal, és gondoskodik annak végrehajtásáról; 2.5. végrehajtja az Egyesület szervei által kért és az okiratok alapján reá háruló specifikus tevékenységeket; 2.6. megteszi az Egyesület szervei által kitűzött célkitűzések eléréséhez szükséges intézkedéseket a meghatározott politika és a rendelkezésre álló pénzeszközök keretén belül; 2.7. indítványokat és javaslatokat terjeszt az Igazgatási Tanács és a Postaforgalmi Tanács elé; 2.8. elkészíti a Postaforgalmi Tanács részére — az ez utóbbi által adott irányelvek alapján — a kongresszus elé terjesztendő stratégiai terv tervezetét és az éves felülvizsgálat tervezetét; 2.9. biztosítja az Egyesület képviseletét; 2.10. közvetítőként szerepel az alábbiak közötti kapcsolatokban: — az UPU és a szűkebb körű egyesületek, — az UPU és az Egyesült Nemzetek Szervezete, — az UPU és az Egyesületet érdeklő tevékenységet folytató nemzetközi szervezetek, és — az UPU és az olyan nemzetközi szervezetek, egyesületek vagy vállalatok közötti viszonylatokban, amelyekkel az Egyesület szervei konzultálni kívánnak, vagy amelyeket munkáikba be kívánnak vonni; 2.11. ellátja az Egyesület szerveinek főtitkári feladatait, és ennek keretében — figyelembe véve a jelen Általános Szabályzat konkrét rendelkezéseit — különösen az alábbiakra ügyel: — az Egyesület szervei munkájának előkészítése és megszervezése, — az okiratok, jelentések és jegyzőkönyvek előkészítése, előállítása és szétosztása, — a titkárság működése az Egyesület szerveinek értekezletei alatt; 2.12. jelen van az Egyesület szerveinek értekezletein, és — szavazati jog nélkül — részt vesz a tárgyalásokon, azzal a lehetőséggel, hogy képviseltetheti is magát.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes